**Zmluva o dielo**

uzatvorená v zmysle ust. § 536 a nasl. zákona č. 513/1991 Zb. Obchodný zákonník

(ďalej len ako „**Zmluva**“)

medzi

**Objednávateľ**

**Názov: Hlavné mesto Slovenskej republiky Bratislava**

Sídlo: Primaciálne námestie 1, 814 99 Bratislava

Zastúpený:

IČO: 00 603 481

(ďalej len ako „**Objednávateľ**“)

a

**Zhotoviteľ**

**Názov:**

Sídlo:

Zastúpený:

IČO:

IČ DPH:

Zápis:

(ďalej len ako „**Zhotoviteľ**“)

(Objednávateľ, Zhotoviteľspolu ďalej len ako „**Zmluvné strany**“)

**Preambula**

Zmluvné strany majú záujem vytvoriť a prehĺbiť vzťahy medzi verejnou a podnikateľskou sférou. Rozhodli sa nadviazať spoluprácu na testovaní senzorickej siete a zberu dát o pohybe cyklistov a chodcov v živom mestskom prostredí na území Objednávateľa (ďalej len ako „**Projekt**“).

**Článok I**

**Predmet Zmluvy**

1. Predmetom tejto Zmluvy je záväzok Zhotoviteľa, vyhotoviť podľa pokynov Objednávateľa dielo špecifikované v článku II tejto Zmluvy, riadne a včas ho odovzdať do užívania Objednávateľovi a po dobu trvania tejto Zmluvy poskytovať servisné služby a podieľať sa na vývoji diela a jeho prevádzkovaní.
2. Predmetom tejto Zmluvy je rovnako záväzok Objednávateľa riadne a včas odovzdané dielo prevziať, dielo používať primeraným spôsobom a podieľať sa na vývoji diela a jeho prevádzkovaní.

**Článok II**

**Dielo**

1. Pre účely tejto Zmluvy sa pod pojmom Dielo rozumie najmä, nie však výlučne:
2. Hardware XXXXX (ďalej len „Hardware“) a jeho inštalácia.
3. Firmware, špecifikácia ktorého je uvedená v neoddeliteľnej prílohe k Zmluve (ďalej len ako „**Firmware**“)
4. Telekomunikačné pripojenie, ak je potrebné za účelom zabezpečenia komunikačného dátového rozhrania pre Hardware .

(písm. a) – c) ďalej spolu len ako „**Dielo**“). Popis diela je Prílohou 1 tejto zmluvy.

1. Pre účely tejto Zmluvy sa pod pojmom Dielo rozumie tiež aktualizácia Diela Zhotoviteľom po dodaní Diela Objednávateľovi podľa požiadaviek Objednávateľa a to po vzájomnej písomnej dohode so Zhotoviteľom, ktorá sa stane neoddeliteľnou súčasťou Zmluvy.
2. Pre účely tejto Zmluvy sa pod pojmom Dielo rozumie tiež aktualizácia Diela Zhotoviteľom za účelom zlepšenia funkcionality na základe pozorovania získaných dát.
3. Pre účely tejto Zmluvy sa za Dielo nepovažujú servisné práce vykonávané Zhotoviteľom ani odstraňovanie vád Diela.
4. Za zhotovenie Diela v rozsahu podľa písm. a) – c) ods. 1 tohto článku Zmluvy ja zodpovedný Zhotoviteľ.

**Článok III**

**Úhrada nákladov**

1. Zmluvné strany sa dohodli, že Dielo poskytne Zhotoviteľ Objednávateľovi bezodplatne.
2. Objednávateľ nie je povinný žiadnym spôsobom uhrádzať náklady Zhotoviteľa spojené s Dielom a jeho realizáciou.
3. Zhotoviteľ prehlasuje, že nebude od Objednávateľa požadovať žiadne úhrady spojené s realizáciou Diela.

**Článok IV**

**Miesto dodania Diela**

1. Zmluvné strany sa dohodli, že miestom dodania Diela (ďalej len ako „**Miesto dodania**“) je územie hlavného mesta Slovenskej republiky Bratislava.
2. Zmluvné strany sa dohodli, že konkrétne miesta inštalácie Hardware budú predmetom vzájomnej písomnej dohody Zmluvných strán.

**Článok V**

**Čas dodania Diela**

1. Zmluvné strany sa dohodli, že Zhotoviteľ je povinný celé Dielo odovzdať do užívania Objednávateľovi najneskôr do 31.08.2021 za predpokladu súčinnosti Objednávateľa.
2. Za riadne a včas dodané Dielo sa považuje také Dielo, ktoré je možné bezodkladne po jeho odovzdaní používať Zhotoviteľom v súlade s touto Zmluvou.
3. O odovzdaní Diela Zhotoviteľom a jeho prevzatí Objednávateľom sú Objednávateľ a Zhotoviteľ povinní spísať preberací protokol, obsahom ktorého bude, okrem iného, aj prehlásenie Zhotoviteľa, že Dielo je možné bezodkladne používať a prehlásenie Objednávateľa, že Dielo preberá (ďalej len ako „**Protokol**“).
4. V prípade, ak Dielo bude vykazovať pri preberaní vady, ktoré budú brániť jeho riadnemu užívaniu, nie je Objednávateľ povinný Dielo prevziať. Táto skutočnosť musí byť uvedená v Protokole.
5. V prípade, ak Dielo bude vykazovať pri preberaní vady, ktoré nebudú brániť jeho riadnemu užívaniu, je Objednávateľ oprávnený Dielo prevziať a vady uviesť spolu s termínom na ich odstránenie v Protokole.

**Článok VI**

**Zodpovednosť za vady Diela**

1. Zhotoviteľ zodpovedá za vady, ktoré Dielo bude vykazovať pri jeho prebraní alebo počas trvania tejto Zmluvy (ďalej len ako „**Vady**“).
2. Objednávateľ je povinný zistené Vady bezodkladne oznámiť Zhotoviteľovi mailom na adresu uvedenú v čl. VII tejto Zmluvy.
3. Zhotoviteľ je povinný odstrániť Vady bezodkladne, najneskôr však do 48 hodín po ich oznámení Objednávateľom.

**Článok VII**

**Komunikácia Zmluvných strán**

1. Zmluvné strany preferujú telefonickú a elektronickú formu komunikácie pred písomnou formou. Všetky formy komunikácie sú rovnocenné. Vznik, zmena alebo zánik práv a povinností je podmienený písomnou formou komunikácie len ak to ustanovuje všeobecne záväzný právny predpis alebo táto Zmluva.
2. Zmluvné strany, pre účely zachovania pružnej a operatívnej formy komunikácie, určujú za prvé kontaktné nasledujúce osoby:
3. za Objednávateľa: ,
4. za Zhotoviteľa:
5. Zmena kontaktnej osoby musí byť dotknutej Zmluvnej strane najmenej 5 pracovných dní vopred.
6. Elektronická správa sa považuje za doručenú deň nasledujúci po jej odoslaní na emailovú adresu podľa tohto článku aj keď sa adresát o jej obsahu nedozvedel.
7. Listová zásielka sa považuje sa doručenú tretí deň po jej odoslaní prostredníctvom poštového podniku na adresu dotknutej Zmluvnej strany uvedenú v záhlaví tejto Zmluvy a to aj vtedy ak sa adresát o jej obsahu nedozvedel alebo, ak bude zásielka vrátená odosielateľovi ako „neprevzatá v odbernej lehote“ alebo s dodatkom „Adresát neznámy“.

**Článok VIII**

**Ďalšie povinnosti Zmluvných strán**

1. Zhotoviteľ je povinný plniť si povinnosti podľa tejto Zmluvy v súlade s účelom tejto Zmluvy a podľa podmienok dohodnutých v Zmluve a zodpovedá za úplnosť a kvalitu Diela.
2. Zhotoviteľ je povinný počas celého trvania Zmluvy zabezpečiť odbornú spôsobilosť zodpovedných osôb tak, aby bol schopný plniť svoje povinnosti podľa tejto Zmluvy minimálne v obvyklom rozsahu a kvalite.
3. Zhotoviteľ je rovnako povinný počas celého trvania Zmluvy disponovať všetkými oprávneniami potrebnými pre plnenie povinností podľa tejto Zmluvy.
4. Zhotoviteľ je povinný počas celého trvania Zmluvy zabezpečiť, že bude zapísaný v Registri partnerov verejného sektora v zmysle ust. § 3 a nasl. zákona č. 315/2016 Z. z. o registri partnerov verejného sektora a o zmene a doplnení niektorých zákonov. Uvedené platí aj pre prípadných subdodávateľov Zhotoviteľa. Nesplnenie tohto záväzku je dôvodom na okamžité skončenie Zmluvy zo strany Objednávateľa. Výmaz z Registra partnerov verejného sektora spôsobilosti je Zhotoviteľ povinný do 3 pracovných dní písomne oznámiť Objednávateľovi.
5. Zhotoviteľ je povinný počas trvania Zmluvy dodržiavať legislatívu Slovenskej republiky najmä, nie však výlučne zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov, zákon č. 311/2001 Z. z. Zákonník práce.
6. Zhotoviteľ je povinný priebežne oboznamovať Objednávateľa so všetkými skutočnosťami, o ktorých sa pri svojej činnosti dozvie a ktoré sú relevantné vo vzťahu k predmetu zmluvy, alebo o ktorých je povinný Objednávateľa oboznámiť v zmysle platnej legislatívy.
7. Objednávateľ je povinný poskytnúť Zhotoviteľovi všetku súčinnosť, ktorú je možné od neho požadovať, v súvislosti s predmetom Zmluvy.

**Článok IX**

**Mlčanlivosť**

1. Pod pojmom „**dôverná informácia**“ sa rozumie akákoľvek informácia, ktorá nie je verejne prístupná a ktorú niektorá zo Zmluvných strán (ďalej len ako „**Poskytovateľ**“) poskytla druhej Zmluvnej strane, okrem tej, ktorá sa stane alebo stala verejne prístupnou inak ako neoprávnenou manipuláciou Zmluvnou stranou, ktorá sa oboznamuje s dôvernou informáciou (ďalej len ako „**Prijímateľ**“).

2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (email, textový editor, zdrojový kód) a to počas trvania tejto zmluvy alebo pred jej podpisom.

3. Prijímateľ je oprávnený použiť dôverné informácie výlučne na účely spolupráce. Po skončení spolupráce je povinný zdržať sa použitia dôverných informácií na akýkoľvek iný účel.

4. Prijímateľ je povinný zdržať sa neoprávnenej manipulácie s dôvernými informáciami.

5. Prijímateľ môže poskytnúť dôverné informácie tretím osobám iba v nevyhnutnom rozsahu, výlučne na účely spolupráce a len so súhlasom Poskytovateľa. Prijímateľ zodpovedá za neoprávnenú manipuláciu s dôvernými informáciami treťou osobou. Poskytnutie dôverných informácií tretej osobe je Prijímateľ povinný bezodkladne oznámiť Poskytovateľovi. Súhlas ani oboznámenie Poskytovateľa nie je potrebný (i) ak ide o zdieľanie dôverných informácií medzi Zmluvnými stranami navzájom a takéto zdieľanie je na účely spolupráce potrebné a (ii) ak ide o zdieľanie medzi pridruženými (materskými, sesterskými a dcérskymi) spoločnosťami Prijímateľa.

6. Bez súhlasu Poskytovateľa je Prijímateľ oprávnený poskytnúť dôverné informácie len v prípadoch a v rozsahu určených zákonom alebo iným všeobecne záväzným právnym predpisom a v prípade uvedenom v predchádzajúcom odseku.

7. Prijímateľ je povinný prijať a dodržiavať také technické, organizačné a iné opatrenia potrebné na ochranu dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s dôvernými informáciami.

8. Prijímateľ je povinný bez zbytočného odkladu oznámiť Poskytovateľovi každú neoprávnenú manipuláciu s dôvernými informáciami.

9. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s dôvernými informáciami.

10. Prijímateľ je povinný zabezpečiť oboznámenie sa s povinnosťami podľa tejto Zmluvy tretie osoby, ktorým poskytne dôverné informácie.

11. Poskytovateľ má právo odmietnuť poskytnutie dôverných informácii ak takéto poskytnutie nebude nevyhnutne potrebné k vzájomnej spolupráci.

12. Po skončení vzájomnej spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia dôverných informácií.

13. Prijímateľ zodpovedá za každú neoprávnenú manipuláciu s dôvernými informáciami, ktoré mu boli poskytnuté.

14. Prijímateľ zodpovedá za neoprávnenú manipuláciu s dôvernými informáciami, ktoré poskytol tretej osobe.

15. V prípade, neoprávnenej manipulácie s dôvernými informáciami vzniká Poskytovateľovi nárok na zmluvnú pokutu vo výške 10.000,- EUR, slovom desaťtisíc eur, za každý jednotlivý prípad neoprávnenej manipulácie. Nárok na náhradu týmto nie je dotknutý.

16. Poskytovateľ nezodpovedá za škodu spôsobenú Prijímateľovi, ktorá vznikne použitím dôverných informácií.

17. Poskytnutím dôverných informácií neprechádza na Prijímateľa vlastnícke alebo iné právo alebo licencia k dôverným informáciám.

18. 2. Partner je oprávnený zdieľať údaje získané z prevádzky senzorov, ktoré sa dozvedel na základe tejto Zmluvy, na marketingové účely a vývoj aplikácie Diela bez súhlasu ostatných Zmluvných strán.

**Článok X**

**Licenčná zmluva**

1. V prípade, ak sa akákoľvek časť Diela a/alebo dokumentácia prislúchajúca k Dielu alebo s Dielom súvisiaca (ďalej len „**Dokumentácia**“) vypracované zhotoviteľom, považuje za dielo podľa zákona č. 185/2015 Z. z., Autorský zákon (ďalej len „**Autorský zákon**“), Zhotoviteľ týmto udeľuje v súlade s príslušnými ustanoveniami Autorského zákona Objednávateľovi súhlas vyššie uvedenú časť Diela a/alebo Dokumentáciu voľne používať podľa vlastného uváženia objednávateľa. Objednávateľ je oprávnený najmä, nie však výlučne rozmnožovať, spracovávať a upravovať časť Diela a/alebo Dokumentáciu a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako nevýhradná, na dobu trvania majetkových práv k vyššie uvedenej časti Diela a/alebo Dokumentácii podľa § 32 Autorského zákona, v neobmedzenom územnom rozsahu a v neobmedzenom vecnom rozsahu, pričom Objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom udelenie sublicencie ani postúpenie licencie nemusí byť v písomnej forme.
2. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať Zhotoviteľa o osobe postupníka. Zhotoviteľ týmto vyhlasuje, že takéto použitie časti Diela a/alebo Dokumentácie nie je porušením povinnosti mlčanlivosti podľa tejto zmluvy.
3. Zmluvné strany sa týmto dohodli, že Zhotoviteľ udeľuje licenciu podľa tohto článku Zmluvy Objednávateľovi bezodplatne.
4. V súlade s touto Zmluvou udeľuje Zhotoviteľ databázy Objednávateľovi súhlas na použitie databázy, ktorá vznikne zozbieraním anonymizovaných údajov, a to akýmkoľvek spôsobom ktorý predpokladá § 133 Autorského zákona (ďalej len „licencia“). Licencia udelená Hlavnému mestu je nevýhradná, časovo a teritoriálne neobmedzená a bezodplatná.

**Článok XI**

**Trvanie Zmluvy**

1. Táto Zmluva sa uzatvára na dobu určitú a to na dobu 24 mesiacov.
2. Túto Zmluvu možno ukončiť pred uplynutím dohodnutej doby:
3. písomnou dohodou všetkých Zmluvných strán,
4. písomným odstúpením od Zmluvy doručeným všetkým Zmluvným stranám na adresu uvedenú v záhlaví Zmluvy, pričom Objednávateľ je oprávnený odstúpiť od Zmluvy aj bez uvedenia dôvodu,
5. písomnou výpoveďou aj bez uvedenia dôvodu, pričom výpovedná doba v trvaní 2 mesiace začne plynúť prvým dňom mesiaca nasledujúceho po doručení výpovede poslednej zo Zmluvných strán.
6. Bez ohľadu na vôľu Zmluvných strán Zmluva zaniká dňom zverejnenia rozhodnutia príslušného súdu o vyhlásení konkurzu na majetok Zmluvnej strany alebo dňom zverejnenia rozhodnutia o povolení reštrukturalizácie v Obchodnom vestníku.

**Článok XII**

**Spracúvanie osobných údajov**

1. Zhotoviteľ na základe tejto zmluvy poskytne Objednávateľovi len anonymizované údaje používateľov, z ktorých nie je možná spätná identifikácia konkrétnej osoby, a teda pri plnení z tejto zmluvy nedochádza k spracúvaniu osobných údajov podľa Nariadenia GDPR č. 2016/679, či zákona č. 18/2018 Z. z. o ochrane osobných údajov.
2. V prípade, ak by v rámci zdieľaných údajov napriek vyhláseniu Zhotoviteľa podľa predchádzajúcej vety boli generované osobné údaje, Zhotoviteľ sa zaväzuje dodržiavať zákon o ochrane osobných údajov, GDPR a splniť všetky povinnosti vyplývajúce z platnej právnej úpravy ochrany osobných údajov. Za prípadné škody spôsobené Objednávateľovi a/alebo dotknutým osobám porušením zákona o ochrane osobných údajov, GDPR alebo iných právnych predpisov týkajúcich sa ochrany osobných údajov zodpovedá Zhotoviteľ. Zhotoviteľ je povinný uhradiť sankcie uložené dozorným orgánom ochrany osobných údajov za nesplnenie povinností vyplývajúcich z platnej právnej úpravy ochrany osobných údajov.

**Článok XIII**

**Záverečné ustanovenia**

1. Táto Zmluva nadobúda platnosť dňom jej podpísania a účinnosť dňom nasledujúcim po dni jej zverejnenia na webovom sídle Objednávateľa.
2. Túto Zmluvu môžu Zmluvné strany meniť a dopĺňať na základe vzájomnej dohody, a to formou písomného dodatku v zmysle § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
3. Práva a povinnosti touto Zmluvou výslovne neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými právnymi predpismi platnými na území Slovenskej republiky.
4. Zmluva sa vyhotovuje v šiestich (6) vyhotoveniach s platnosťou originálu, pričom z toho tri (3) vyhovenia dostane Objednávateľ, jedno (1) vyhotovenie Zhotoviteľ, jedno (1) vyhotovenie 1. Partner a jedno (1) vyhotovenie 2. Partner.
5. Zmluvné strany vyhlasujú, že Zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

V Bratislave, dňa ..........................

Za Zhotoviteľa

......................................................

V Bratislave, dňa ..........................

Za Objednávateľa

......................................................